קרא פסוק ראשון של שמע ישראל ומיד שם לב שלא התכוון במילים של הפסוק. האם יחזור ויקרא שוב את הפסוק הראשון?
פסוק ראשון, שמע ישראל, עיקרו ותכליתו קבלת עול מלכות שמים, והדבר תלוי בכוונת הלב לקבל עול מלכות משמים, לכן לא די בקריאת הפסוק, כהלכתו, אם לא כיון עניין קבלת עול מלכות שמים, לא יצא, וחוזר.
אבל שאר קרית שמע, די בקריאה, כפי שציותה התורה ודיברת, דיבור, קריאה, אבל קריאה כהלכתה, לא כקורא ומגיה, שמעכב הקריאה בגלל חסירות ויתירות והניקוד.
עיין על כך דברי מארי, ק''ש, ב, א, הערה ב, ויש שפירשו שיתכוון לפירוש המילים שבפסוק ראשון, ושזה מעכב.